
	REPUBLIKA HRVATSKA 
  OPĆINSKI KAZNENI SUD U ZAGREBU 
                ODJEL ZA MLADEŽ
	Zagreb, Ilica - Selska, Ilica 207                     
Poslovni broj: Kzd-109/2022-78

U   I M E   R E P U B L I K E   H R V A T S K E

R J E Š E N J E
Općinski kazneni sud u Zagrebu, Odjel za mladež, po sucu Stanislavu Walaszeku kao sucu pojedincu, uz sudjelovanje zapisničara Ive Knežević u kaznenom predmetu protiv optuženog I K, OIB:, zbog kaznenog djela iz članka 172. stavka 2. Kaznenog zakona (Narodne novine broj 125/11, 144/12, 56/15., 61/15, 101/17,  118/18, 126/19, 126/19, 84/21; nastavno: KZ/11), povodom optužnice Općinskog državnog odvjetništva u Zagrebu broj od., dana 2. rujna 2026.,
r i j e š i o  j e
I Na temelju članka 544. stavka 1. Zakona o kaznenom postupku ("Narodne novine", broj 125/11., 144/12., 56/15., 61/15., 101/17., 118/18. i 126/19., 84/21., 114/22., 114/23., 36/24., 72/25; 13/26 - dalje u tekstu: KZ/11) kazneni nalog ovog suda poslovni broj Kzd-109/2022-3 od 18. srpnja 2022. stavlja se izvan snage.
II Na temelju članka 380. stavka 1. točke 1. ZKP/08, obustavlja se kazneni postupak protiv optuženog I K, zbog kaznenog djela iz članka 172. stavka 2. Kaznenog zakona (Narodne novine broj 125/11, 144/12, 56/15., 61/15, 101/17,  118/18, 126/19, 84/21; nastavno: KZ/11), povodom optužnice Općinskog državnog odvjetništva u Zagrebu broj.

III Na temelju članka 149. stavka 1. ZKP/08, nalaže se optuženom I K podmiriti troškove kaznenog postupka iz članka 145. stavka 2. točke 1. ZKP/08 na ime vještačenja u iznosu od 650,00 eura (šestopedeset eura), kao i troškove kaznenog postupka iz članka 145. stavka 2. točke 6. ZKP/08 na ime paušalne svote u iznosu od 50 eura (pedeset eura), a sve u roku od 15 (petnaest) dana od pravomoćnosti rješenja, kao i troškove punomoćnice oštećenika i zakonske zastupnice oštećenika o kojima će se odlučiti posebnim rješenjem.

Obrazloženje

1. Općinsko državno odvjetništvo u Zagrebu dana. podnijelo je ovom sudu optužnicu broj kojom se optuženom I K stavlja na teret počinjenje kaznenog djela iz članka 172. stavka 2. KZ/11. 
2. Dana 31. kolovoza 2026. u spis predmeta je dostavljen podnesak zamjenice Općinskog kaznenog državnog odvjetništva u Zagrebu, a koja je izjavila da odustaje od daljnjeg kaznenog progona protiv okrivljenika obzirom da je okrivljenik postupio sukladno članku 206.d stavku 1. točki 3 ZKP/08 i ispunio preuzetu obvezu, a sve sukladno utvrđenom na zapisniku o raspravi od 29. travnja 2026. godine. 

2.1 Dana 29. travnja 2026. godine na održanoj raspravi je zakonska zastupnica oštećenika bila izričito suglasna da se optuženiku naloži obveza da podmiri dugovano dospjelo uzdržavanje i da se prekine postupak te se suglasila da u tom slučaju tužiteljica odustane od daljnjeg kaznenog progona protiv optuženika obzirom da je optuženik u međuvremenu podmirio dospjela dugovana uzdržavanja. S obzirom na izričit pristanak zakonske zastupnice oštećenika za uvjetni odustanak, tužiteljica je predložila da se na temelju članka 206.d stavka 5. ZKP/08 prekine kazneni postupak na rok od jednog mjeseca i naloži optuženiku da isplati iznos od 623,73 eura radi preostalog dugovanog uzdržavanja i da dalje redovno plaća dospjele obveze, a čime se suglasio i sam optuženik kao i njegov branitelj. Optuženik je isto tako bio suglasan da podmiri sve troškove u slučaju obustave postupka.

2.2. Rješenjem ovog suda poslovni broj: Kzd-109/2022-66 od 29. travnja 2026. na temelju članka 206.d stavka 5. ZKP/08, prekinut je kazneni postupak  u trajanju od mjesec dana te je na temelju članka 206.d stavka 1. točke 3 ZKP/08 optuženiku naloženo da isplati dugovani iznos od 623,73 eura i da uredno plaća dospjele obveze, a koje je postalo pravomoćno istoga dana. 

2.3. U spis predmeta optuženik je dostavio uplatnice o izvršenim uplatama na ime dospjelih uzdržavanja i koji je ispunio naloženu mu obvezu. 

3. S obzirom na sve navedeno, uzimajući u obzir kako se dana 31. kolovoza 2026. tužiteljica podneskom očitovala da odustaje od optužbe iz gore navedenih razloga, na temelju članka 380. stavka 1. točke 1. ZKP/08, a u kojem je propisano da će predsjednik vijeća obustaviti rješenjem kazneni postupak, ako je tužitelj odustao od optužbe, sud je obustavio kazneni postupak protiv optuženog I K, zbog kaznenog djela iz članka 172. stavka 2. KZ/11, povodom optužnice Općinskog državnog odvjetništva u Zagrebu broj., kao u izreci rješenja. Nadalje, s obzirom da se zakonska zastupnica oštećenika izričito suglasila o uvjetnom odustanku tužitelja, a kako je to propisano odredbom članka 206.d ZKP/08, ista sukladno odredbi članka 55. stavka 1. ZKP/08, nije ovlaštena sama preuzeti daljnji kazneni progon protiv optuženog I K.  

4. Nadalje, nakon odluke pod točkom I izreke rješenja o obustavljanju kaznenog postupka protiv optuženog I K, odlučeno je da troškove kaznenog postupka iz članka 145. stavka 2. točke 1. ZKP/08 na ime vještačenja u iznosu od 650,00 eura kao i troškove kaznenog postupka iz članka 145. stavka 2. točke 6. ZKP/08 na ime paušalne svote u iznosu od 50,00 eura je obvezan podmiriti optuženik, a sve u roku od 15 dana od pravomoćnosti rješenja, kao i troškove punomoćnice oštećenika i zakonske zastupnice oštećenika o kojima će se odlučiti posebnim rješenjem, a obzirom da se optuženik na provedenoj raspravi dana 29. travnja 2026. godine izričito suglasio da će podmiriti sve troškove postupka u slučaju obustave postupka.


5. Slijedom iznijetog, odlučeno je kao pod točkom 2. izreke rješenja.

U Zagrebu, 2. rujna 2026. godine

                                                                           	Sudac za mladež:
        	Stanislav Walaszek





















Uputa o pravu na žalbu:
Protiv ovog rješenja stranke imaju pravo žalbe u roku od 3 dana od primitka pisanog otpravka. Žalba se podnosi ovom sudu u 3 istovjetna primjerka, a o istoj odlučuje Županijski sud.


DNA:
1. Općinsko državno odvjetništvo u Zagrebu na broj 
2. Optuženi I K, 
3. Branitelj optuženika odvjetnik - putem e-komunikacije
4. Zakonska zastupnica oštećenika 
5. Punomoćnica zz oštećenika, odvjetnica - putem e-komunikacije
6. U spis

